03/vol. 32 Jurnalul Oficial al Uniunii Europene 51 32000R0620 L 75|44 JURNALUL OFICIAL AL COMUNITĂȚILOR EUROPENE 24.3.2000 REGULAMENTUL (CE) NR. 620/2000 AL COMISIEI din 23 martie 2000 de modificare a Regulamentului (CE) nr. 1722/1999 al Consiliului privind importul de grâu dur și de reziduuri ale unor cereale, originare din Maroc COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1722/1999 al Consiliului din 29 iulie 1999 privind importul de tărâțe, spărturi și alte reziduuri rezultate din cernerea, măcinarea sau altă transformare a unor cereale provenind din Algeria, Maroc și Egipt și importul de grâu dur provenind din Maroc (!), în special articolul 6, întrucât: (1) Avantajele acordate în conformitate cu Acordul de cooperare între Comunitatea Europeană și Maroc, în vigoare din 1978, privind importul de tărâțe, spărturi și grâu dur au fost puse în aplicare prin Regulamentul (CE) nr. 1722/1999. (2) Acest acord de cooperare a fost înlocuit, de la data de 1 martie 2000, de noul Acord Euro-Mediteranean de sta- bilire a unei asocieri între Comunitățile Europene și statele membre ale acestora (2), pe de o parte, și Regatul Marocului, pe de altă parte. Avantajele care decurg din acordul de cooperare anterior au expirat la această dată. (3) Regulamentul (CE) nr. 1722/1999 ar trebui să fie modifi- cat, astfel încât să se elimine orice referire la produsele ori- ginare din Maroc. (4) Măsurile prevăzute de prezentul regulament sunt con- forme cu avizul Comitetului de gestionare a cerealelor, ADOPTĂ PREZENTUL REGULAMENT: Articolul 1 Regulamentul (CE) nr. 1722/1999 se modifică după cum urmează: 1. Articolul 1 se înlocuiește cu următorul text: „Articolul 1 Prezentul regulament prevede dispoziții aplicabile regimurilor speciale pentru importul de tărâțe, spărturi și alte reziduuri rezultate din cernerea, măcinarea sau altă transformare a unor cereale originare din Algeria și Egipt.” 2. Articolul 2 se înlocuiește cu următorul text: „Articolul 2 Taxele vamale aplicabile importurilor în Comunitate de tărâțe, spărturi și alte reziduuri rezultate din cernerea, măcinarea sau altă transformare a unor cereale care se încadrează la codurile NC de la 2302 30 10 până la 2302 40 90 și care provin din Algeria sunt de 40 % din valoarea stabilită de Tariful Vamal Comun, cu o reducere ulterioară de 7,25 EUR per tonă.” 3. Articolul 4 se înlocuiește cu următorul text: „Articolul 4 Articolele 2 și 3 se aplică la toate importurile pentru care importatorul poate face dovada că impunera la export a fost percepută de Algeria sau Egipt, după caz, în conformitate cu articolul 21 din Acordul de cooperare cu Algeria și cu articolul 20 din Acordul de cooperare cu Egiptul.” 4. Articolul 5 se elimină. Articolul 2 Prezentul regulament intră în vigoare la data publicării în Jurnalul Oficial al Comunităților Europene. Se aplică de la data de 1 martie 2000. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 23 martie 2000. () JOL203, 3.8.1999, p. 16. () JOL70, 18.3.2000, p. 2. Pentru Comisie Franz FISCHLER Membru al Comisiei